Document ID: 31981R2669

*****
ΚΑΝΟΝΙΣΜΟΣ (ΕΟΚ) αριθ. 2669/81 ΤΗΣ ΕΠΙΤΡΟΠΗΣ
της 14ης Σεπτεμβρίου 1981
περί εβδόμης τροποποιήσεως του κανονισμού (ΕΟΚ) αριθ. 3075/78 περί λεπτομερειών εφαρμογής των ειδικών μέτρων για τα μπιζέλια, τα κουκιά και τα φούλια, που χρησιμοποιούνται στη διατροφή των ζώων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1119/78 του Συμβουλίου της 22ας Μαΐου 1978, που προβλέπει ειδικά μέτρα για τα μπιζέλια, τα κουκιά και τα φούλια που χρησιμοποιούνται στη διατροφή των ζώων (1), όπως τροποποιήθηκε τελευταία από τον κανονισμό (ΕΟΚ) αριθ. 1459/80 (2), και ιδίως το άρθρο 2 παράγραφος 6,
Εκτιμώντας:
ότι το άρθρο 13 του κανονισμού (ΕΟΚ) αριθ. 3075/78 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 25/81 (4), προβλέπει τις ειδικές περιπτώσεις στις οποίες τα μπιζέλια, τα κουκιά και τα φούλια μπορούν να εξέλθουν από την επιχείρηση· ότι πρέπει, επίσης, να προβλεφθεί εξαίρεση για τα μπιζέλια, τα κουκιά και τα φούλια που έχουν υποστεί διαδικασία φρύξεως· ότι, κατά συνέπεια, πρέπει να τροποποιηθεί ο κανονισμός (ΕΟΚ) αριθ. 3075/78·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Αποξηραμένων Ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το κείμενο του άρθρου 13 του κανονισμού (ΕΟΚ) αριθ. 3075/78 αντικαθίσταται από το ακόλουθο κείμενο:
«Άρθρο 13
Εκτός περιπτώσεως ανωτέρας βίας, τα μπιζέλια, τα κουκιά και τα φούλια, των οποίων η είσοδος στην επιχείρηση εξακριβώθηκε σύμφωνα με το άρθρο 12, δεν μπορούν να εξέλθουν ως έχουν από την επιχείρηση αυτή. Γίνεται δεκτή εξαίρεση για τα μπιζέλια, τα κουκιά και τα φούλια, τα οποία μετά από έγκριση του αρμόδιου οργανισμού του σχετικού Κράτους μέλους:
- θα μεταποιηθούν σε νιφάδες που προορίζονται να ενσωματωθούν στις ζωοτροφές, ή
- θα αλεσθούν σε άλλη επιχείρηση, ή
- θα υποβληθούν σε διαδικασία φρύξεως,
υπό τον όρο ότι τα λαμβανόμενα προϊόντα θα επανέλθουν στην ίδια επιχείρηση, από την οποία εξήλθαν τα μπιζέλια, τα κουκιά και τα φούλια.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 14 Σεπτεμβρίου 1981.

Labels: 17
6